עמיקם ריקלין

עמיקם ריקלין (24 במאי 1946 – 10 באפריל 2023) היה כדורסלן ושחקן כדוריד ישראלי.

ביוגרפיה 
ריקלין, שנולד ברמת גן, החל לשחק כדורסל במכבי רמת גן ואף עלה איתה לליגה הלאומית (אז הראשונה) מהליגה הארצית ב-1967, וסיים כמלך הסלים של הליגה בשתי העונות האחרונות שלה בליגה השנייה. בתחילת הקריירה שיחק כדוריד במכבי רמת גן מהליגה הלאומית ובנבחרת ישראל.

לאחר שש עונות במדי רמת גן עבר ריקלין להפועל תל אביב, ולאחר מכן שיחק בהפועל פתח תקווה ובית"ר תל אביב, בה שימש מאוחר יותר כמאמן-שחקן.

ריקלין, שגובהו היה 1.95 מטרים, נחשב לאחד השחקנים הגבוהים בכדורסל הישראלי של שנות ה-60 וה-70. הוא קלע 2,471 נקודות בכ-170 משחקי ליגה, ונמצא במקום ה-106 ברשימת הקלעים המובילים בליגת העל בכדורסל ובמקום השביעי בהיסטוריה של מכבי רמת גן.

לאחר הפרישה היה יושב ראש קבוצת הכדורסל של מכבי עירוני רמת גן וכיהן כמנהל יחידת הפיקוח בקרן קיימת לישראל.

ב-10 באפריל 2023 הלך ריקלין לעולמו בגיל 76. קבוצתו מכבי עירוני רמת גן עלתה עם סרט שחור במשחק רבע גמר עונת 2022/2023 בליגה הלאומית בכדורסל מול א.ס. רמת השרון.

קישורים חיצוניים 
 פרופיל, באתר ספסל
 פרופיל, באתר מנהלת ליגת העל בכדורסל

הערות שוליים 

כדורסלני מכבי עירוני רמת גן
כדורסלני הפועל תל אביב
כדורסלני הפועל פתח תקווה
כדורסלני בית"ר תל אביב
כדורסלנים ישראלים
סנטרים (כדורסל)
שחקני כדוריד ישראלים
רמת גן: אישים
אנשי היישוב ילידי הארץ
ישראלים שנולדו ב-1946
ישראלים שנפטרו ב-2023
אישים הקבורים בבית הקברות ירקון